येँ - मेलम्ची खानेपानी आयोजना दयेकाच्वंगु ठेकेदार कम्पनी सीएमसीया धरौती नेपाः सरकारं जफत याइगु जूगु दु । सीएमसीं 'पर्फमेन्स सेक्युरिटी' वापत नेपाल इन्भेष्टमेन्ट बैंक व स्ट्यान्डर्ड चार्टर्ड बैंकय् ३८ करोड व धरौटी वापत २ अर्ब ५० करोड तका तयातःगु दु । सीएमसीया मुक्कं २ अर्ब ८८ करोड ध्यबा नेपालय् दु । मन्त्रालयया सचिव गजेन्द्र ठाकुरं ध्यबा जफत जूसां नं सीएमसीं ज्या याइगु अवस्थाय् सीएमसीयात हे ज्या याकेबीगु खँ धाःगु दु ।
